sawijining montor mabur komèrsial jarak adoh lan awak amba (widebody) sing diprodhuksi déning Boeing. Montor mabur iki misuwur déning ukurané sing gedhé, montor mabur iki kalebu montor mabur sing paling ditepungi wong ing donya. Boeing 747 pisanan mabur secara komersial ing taun 1970 lan sajroning 37 taun dumadi montor mabur komersial sing gedhé dhéwé nganti munculé saingané Airbus A380. Montor mabur iki uga sing kapisan nduwé awak amba. Montor mabur Boeing 747 nduwé mesin jet patang siji, lan tingkat loro kanggo sabagiyan dawané. Bènjolan ing dèk dhuwur montor mabur iki nggawé 747 dadi ikon perjalanan udara sing misuwur. Susunan umum telung kelas 747 bisa ngamot 416 penumpang, kamangka susunan rong kelas bisa ngamot 524 penumpang. Vèrsi 747-400, ya iku vèrsi pungkasan sing saiki mabur, kacepetané sub-sonik 0,85 Mach (913 km/jam) lan radius pamaburané ana 7.260 mil segara utawa 13.446 kilomèter.[4] Boeing 747 dikira wis dadi mubadir sawisé kepayon 400 unit, nanging tibakné montor mabur iki umuré luwih dawa tinimbang prakirané para kritikus lan prodhuksiné ngliwati wates 1.000 unit ing taun 1993. Per sasi Desember 2007, wis ana 1.396 unit sing dibangun mawa luwih saka 125 konfigurasi sing séjé-séjé. Modèl pungkasan iku diarani 747-8, lan miturut rencana bakal mlebu dines ing taun 2009. Sing ngluncuraké miturut rencana ya iku bakal maskapé Jerman Lufthansa.